Szimpatika – Milyen betegségeket kaphatunk el az élővizekben
Címkék: fertőzések gombák Bakteriális fertőzés Szabadidő alga
Vajon hihetünk-e a televíziós reklámoknak, amikor olyan csodaszereket hirdetnek, amelyek két hét alatt elmulasztják a körömgombát? Egyáltalán: miben különbözik a körömgomba a többi gombás megbetegedéstől? Kérdéseinkre Dr. Apostol Éva bőrgyógyász-kozmetológus válaszolt.
WEIL-BETEGSÉG
A leptospirózis, más néven Weil-betegség állati vizelet útján terjedő bakteriális fertőzés. A betegség hányással, hasmenéssel, súlyos fejfájással, izomfájdalommal, kimerültséggel és kezelés hiányában halálos szervelégtelenséggel járhat. Sokan úgy vélik, hogy afertőzés csak patkányok vizeletével történik, valójában azonban akár róka, nyúl, macska vagy sün is lehet a hordozó. Többnyire tavakban fordul elő, ahol a víz nem folyik szabadon. A víz lenyelésével is el lehet kapni a fertőzést, de leggyakrabban közvetlenül a véráramba kerülve fertőz. Általában horgászok, evezősök és jet-skizők esnek áldozatul, akik gyakran megsérülnek a vízben.
A szakértők azt javasolják, hogy viseljünk szandált a vágások elkerülése érdekében, a meglévő sebeket pedig tartsuk távol a víztől. Városi területeken csak akkor érdemes úszni, ha a hatóságok ellenőrzik a víz biztonságosságát, és árvízi területen se fürödjünk. Ha fürdőzés után tüneteket tapasztalunk, azonnal menjünk kórházba, ahol antibiotikum-kezelést adnak.
Ezt a betegséget a Cryptosporidium parazita okozza, amely a vékonybelet támadja. Leggyakrabban az 1-5 éves gyermekeket érinti. Tünetei a hasmenés, a hányás, a kiszáradás, a súlyos fejfájás és néha bőrkiütés körbe a hason. Az egészséges immunrendszerrel rendelkező betegek kezelés segítségével egy hónapon belül felépülnek. A fertőzést szennyvíz vagy elhullott állatok okozhatják. Olyan patakokban fordul elő gyakran, amelybe szarvasmarhák vagy birkák vizelnek, ezért ezekből nem szabad inni. A fertőzés elkerülése érdekében mindig alaposan mossunk kezet, miután folyóban vagy patakban eveztünk.
Az általában az ételmérgezéssel összefüggésbe hozott E. coli baktérium szennyezett folyóvizekben is előfordulhat. Már egy kevés fertőzött víz lenyelésével is össze lehet szedni a baktériumot. A fertőzés hányást és hasmenést okoz. A szakértők a mellúszást javasolják, mert ezzel minimálisra csökkenthető a szájba kerülő víz mennyisége.
A középfülgyulladás a rendszeres úszók körében ötször nagyobb valószínűséggel fordul elő, mint másokban. Az apró karcolások és sebek sebezhetővé teszik a fület a vízben lévő számos baktériummal szemben, amelyek a fül gyulladását és viszketését okozzák. A fertőzés elkerülése érdekében lehetőleg ne tegyük bele a fejünket a vízbe vagy használjunk füldugót. Ha úszás után tüneteket tapasztalunk, forduljunk orvoshoz, aki antibiotikumos fülcseppet ír fel.